recursal/SuperWikiNEXT-32B huggingface dataset:
**கரு இழப்பு** (*Embryo loss*)(**கரு மரணம்** என்றும் அழைக்கப்படுகிறது) என்பது கருவின் வளர்ச்சியின் எந்த நிலையிலும் நிகழும் கருவின் மரணத்தினைக் குறிப்பாகும். இது மனிதர்களில், கர்ப்பத்தின் இரண்டாவது மற்றும் எட்டாவது வாரத்திற்கு இடையில் நிகழ்வதாகும். கரு ஒன்றின் வளர்ச்சியில் ஏற்படும் தோல்வியானது பெரும்பாலும் கருப்பையில் அதன் திசுக்களின் சிதைவு மற்றும் ஒருங்கிணைப்பால் நிகழ்கிறது. கருவின் ஆரம்பக் கால வளர்ச்சியில் ஏற்படும் இழப்பினால் கருவானது கருசூழ் திசுக்களால் உறிஞ்சப்படும். கர்ப்பத்தைப் பற்றிய விழிப்புணர்வு இல்லாத காரணத்தினால் கரு இழப்பு பெரும்பாலும் நிகழ்கிறது. பொதுவாகக் கருக்களில் 40 முதல் 60% வரை உயிர்வாழ்வதில்லை.

மகப்பேறு மருந்தகங்கள்
---------------------

மகப்பேறு மருந்தகங்களில் ஆய்வுக்கூட கருத்தரிப்பில், கரு இழப்பு அதிக எண்ணிக்கையில் பொருத்தப்பட்ட கருக்களுடன் தொடர்புடையதாக உள்ளது. கருக்களை ஆய்வகங்கள் பாதுகாத்து வைத்திருப்பதில் ஏற்படும் தொழில்நுட்ப செயலிழப்புகளால் கரு இழப்பு அபாயம் அதிகமாக உள்ளது.

மேலும் காண்க
------------

* கருச்சிதைவு

மேற்கோள்கள்
-----------

1. ↑  "Embryo Loss - MeSH - NCBI". *www.ncbi.nlm.nih.gov*. 26 June 2020 அன்று பார்க்கப்பட்டது.
2. ↑  "Fetal Resorption - MeSH - NCBI". *www.ncbi.nlm.nih.gov*.
3. ↑  Jarvis, GE (2016). "Early embryo mortality in natural human reproduction: What the data say.". *F1000Research* **5**: 2765. doi:10.12688/f1000research.8937.2. பப்மெட்:28580126.
4. ↑  Kovalevsky, George; Patrizio, Pasquale (1 September 2002). "Embryo loss in assisted reproductive technologies (ART)" (in English). *Fertility and Sterility* **78**: S256. doi:10.1016/S0015-0282(02)04088-8.
5. ↑  Kaye, Randi; Nedelman, Michael (May 12, 2018). "'Our future children': Families speak after loss of frozen embryos in tank failure". *CNN*. 2020-06-26 அன்று பார்க்கப்பட்டது.

மேலும் படிக்க
-------------

* Ord, Toby (23 May 2007). "The Scourge: Moral Implications of Natural Embryo Loss". *The American Journal of Bioethics* **8** (7): 12–19. doi:10.1080/15265160802248146. பப்மெட்:18759175.
Man presents award to woman காஸ்தி, இந்தியக் குடியரசுத்தலைவர் ராம் நாத் கோவிந்த்திடமிருந்து நாரி சக்தி விருதைப் பெறுகிறார்
**ஷோபா காஸ்தி** (*Shobha Gasti*) இந்தியாவின் கர்நாடக மாநிலத்தில் உள்ள பெல்காமில் உள்ளார். இவர் 1997 இல் "மகிளா அபிவ்ருதி மாட்டு சம்ரக்சனா சமஸ்தே" (MASS) என்பதை நிறுவினார். இது கர்நாடகாவில் 360 கிராமங்களில் உள்ள முன்னாள் தேவதாசி பெண்கள் தங்கள் வாழ்க்கையில் முன்னேற உதவுகிறது.   2,500 உறுப்பினர்களுடன் ஆரம்பித்து, 2014ல் 3,600 பங்கேற்பாளர்களைக் கொண்டிருந்தது.  45 வயதுக்கு மேற்பட்ட முன்னாள் தேவதாசிகளுக்கு ஓய்வூதியம் வழங்குவதில் நிறுவனம் வெற்றி பெற்றது.  "குழந்தை உரிமைகள் மற்றும் நீங்கள்" (CRY) போன்ற குழுக்களுடன் இணைந்து பணியாற்றி குழந்தைகளின் உரிமைகளையும் காஸ்தி ஊக்குவிக்கிறார். 

இவரது பணியைப் பாராட்டி, 2022ல் இந்தியக் குடியரசுத்தலைவர் ராம் நாத் கோவிந்த் அவர்களால் 2021 நாரி சக்தி விருது வழங்கப்பட்டது

சான்றுகள்
---------

1. ↑  "Shobha Gasti and Nivruti Rai from Karnataka honoured by the President" (in en). *Hindustan Times*. 9 March 2022. .
2. 1 2  "NGOs hail SC directive to stop Devadasi system – Times of India" (in en). *The Times of India*. 16 February 2014. .
3. ↑  "Elusive pension pushes devadasis into distress" (in en). *The Times of India*. 6 May 2014. .
4. ↑  "The President of India Recognized Shobha Gasti’s work on Girl Child Education and Devadasi Women" (in English). *Bangalore News Network*. 10 January 2020. .
5. ↑  "Karnataka Bengaluru News Highlights: State reports 197 Covid-19 cases, 8 deaths" (in en). *The Indian Express*. 8 March 2022. .
**இராசாத்தி குஞ்சிதபாதம்**  (*Rajathi Kunchithapatham*) என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார்.

இவர் 1957 மற்றும் 1962 ஆம் ஆண்டுகளில் நடந்த சட்டமன்றத் தேர்தல்களில், திருநெல்வேலி தொகுதியிலிருந்து, இந்திய தேசிய காங்கிரசு கட்சி சார்பாக போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார். 1957 ஆம் ஆண்டின் சட்டமன்றத் தேர்தலில் இத்தொகுதியில் வெற்றிபெற்ற இரு சட்டமன்ற உறுப்பினர்களில் இவர் ஒருவரும், மற்றொருவர் சோமசுந்தரம் என்பவரும் ஆவார்.

பின்னர் 1971 ஆம் ஆண்டு நடந்த சட்டமன்றத் தேர்தலில், இதே தொகுதியில் போட்டியிட்டு பி. பத்மனாபன் என்பவரிடம் 16,952 வாக்குகள் வித்தியாசத்தில் தோல்வியடைந்தார்.

மேற்கோள்கள்
-----------

1. ↑  "1957 Madras State Election Results, Election Commission of India" (PDF). 2016-03-04 அன்று மூலம் (PDF) பரணிடப்பட்டது. 2017-06-10 அன்று பார்க்கப்பட்டது.
2. ↑  "1962 Madras State Election Results, Election Commission of India" (PDF). 2010-10-07 அன்று மூலம் (PDF) பரணிடப்பட்டது. 2017-06-10 அன்று பார்க்கப்பட்டது.
3. ↑  "1971 Tamil Nadu Election Results, Election Commission of India" (PDF). 2010-10-06 அன்று மூலம் (PDF) பரணிடப்பட்டது. 2017-06-10 அன்று பார்க்கப்பட்டது.
பழனி அதிவிரைவுத் தொடருந்து
பழனி அதிவிரைவுத்தொடருந்து
பழனி அதிவிரைவுத் தொடருந்து
**பழனி அதிவிரைவுத் தொடருந்து** அல்லது **சென்னை சென்ட்ரல்-பழனி அதிவிரைவு தொடருந்து** (வண்டி எண்: 22651) (ஆங்கிலம்: Chennai Central-Palani Supper Fast Express) என்பது சென்னை சென்ட்ரல் சந்திப்பு தொடருந்து நிலையத்திலிருந்து பழனிக்கும், பழனியிலிருந்து சென்னை சென்ட்ரலுக்கும் (வண்டி எண்: 22652) என்று இரு வழித்தடங்களில் இயங்கும் ஒரு விரைவுத் தொடருந்தாகும். 551 கி.மீ பயணத் தொலைவு கொண்ட இந்தத் தொடருந்துச் சேவை செப்டம்பர் 2, 2013 முதல் அறிமுகம் செய்யப்பட்டு நாள்தோறும் இயங்கிக் கொண்டிருக்கிறது. இந்தத் தொடருந்து பழனிக்கும் திண்டுக்கல்லுக்கும் இடையே சத்திரப்பட்டி, ஒட்டன்சத்திரம், அக்கரைப்பட்டி, திண்டுக்கல் வரையிலும் சாதாரண பயணிகள் தொடருந்தாகவும் திண்டுக்கல்லிலிருந்து விரைவுத் தொடருந்தாகவும், கரூர், நாமக்கல், ராசிபுரம், சேலம், ஜோலார்பேட்டை, குடியாத்தம், காட்பாடி, அரக்கோணம், பெரம்பூர் போன்ற ஊர்களில் நிறுத்தங்களாகக் கொண்டுள்ளது. இந்தத் தொடருந்து 17 பெட்டிகளில் இரண்டாம் வகுப்பு 3 அடுக்கு படுக்கை, குளிர்சாதன 2 அடுக்கு, 3அடுக்குப் படுக்கை மற்றும் இரண்டாம் வகுப்பு இருக்கை போன்றவைகளை உள்ளடக்கமாகக் கொண்டு 1,240 பயணயிடங்களைக் கொண்டுள்ளது. இதன் தொடக்கவிழா திண்டுக்கல் தொடருந்து நிலையத்தில் திண்டுக்கல் நாடாளுமன்ற உறுப்பினர் என். எஸ். வி. சித்தன், முன்னாள் அமைச்சர் ஐ. பெரியசாமி, மாவட்ட ஆட்சியர் வெங்கடாசலம் ஆகியோர் கொடியசைக்க தொடருந்து சேவை துவக்கி வைக்கப்பட்டது.

மேற்கோள்கள்
-----------

1. ↑  Central-Palani Expressexpress-22651-ms-to-plni/22095 "Chennai Central-Palani ExpressExpress/22651" Check `|url=` value (உதவி). Indian Railway. 3 September 2013 அன்று பார்க்கப்பட்டது.
2. ↑  September 2013

வெளி இணைப்புகள்
---------------

* சென்னை சென்ட்ரல் - பழனி புதிய ரயில்: 2-ஆம் தேதி முதல் தினசரி சேவை
[*தொடர்பிழந்த இணைப்பு*] நாளிதழ்: தினமணி, நாள்: அக்டோபர் 01, 2013.
இந்து தொன்மவியல் அடிப்படையில் **தேவ உலகம்** என்பது பதினான்கு உலகங்களில் ஒன்றாகும். இது தேவர்கள் வாழ்கின்ற உலகம் என்பதால் *தேவ உலகம்* என்று அழைக்கப் பெறுகிறது. இந்திரன் ஆள்வதால் *இந்திர லோகம்* அல்லது *இந்திர புரி* என்றும் வழங்கப் பெறுகிறது. மேலும் *தேவ லோகம்* , *சொர்க்க லோகம்* , *சொர்க்க புரி* என பல்வேறு பெயர்களும் இதற்கு உண்டு.

பூமியில் இறை வழிபாடு, மற்ற உயிர்களுக்கு உதவுதல் போன்றவற்றைச் செய்யும் மனிதர்கள் சொர்க்கத்திற்குச் செல்வார்கள் என்ற நம்பிக்கையும் உள்ளது.

இந்திரப் பதவி
-------------

இந்திரப் பதவி என்று அழைக்கப்பெறும் தேவ உலகை ஆளுகின்ற பதவியை மிகவும் பெருமையான ஒன்றாகவும், மிகவும் உயர்வான ஒன்றாகவும் நினைக்கப் பெறுகிறது. இப்பதவியை கைப்பற்ற அரக்கர்கள் முயலும் போது, சிவபெருமான், திருமால் போன்ற கடவுள்கள் அரக்கர்களை அழித்து தேவ லோகத்தினை மீண்டும் தேவர்களுக்கே மீட்டுத் தருவதாக புராணங்கள் கூறுகின்றன.

தேவர்கள்
--------

இந்த உலகத்தில் கந்தவர்கள் என்று அழைக்கப் பெறுகின்ற தேவர்கள் வசிக்கின்றார்கள். சூரியன், சந்திரன், சனி, ராகு, கேது போன்ற நவ கிரகங்களின் அதிபதிகளும், அக்னி, வருணன், வாயு போன்ற பஞ்ச பூதங்களின் அதிபதிகளும் இந்த உலகில் இருக்கின்றார்கள்.

தேவ கன்னிகள்
------------

முதன்மைக் கட்டுரை: அரம்பையர்கள்
இந்த உலகத்தில் ரம்பை, மேனகை, ஊர்வசி, திலோத்துமை போன்ற தேவ கன்னிகள் இருக்கிறார்கள். இவர்கள் நடனக்கலையில் சிறந்தவர்களாகவும், அதீத அழகுடையவர்களாகவும் வர்ணனை செய்யப்படுகிறார்கள். தேவர்களின் அரசரான இந்திரன் தனது மனைவி இந்திராணியுடன் இவர்களின் நடனங்களைக் கண்டு களிப்பதாகக் கூறப்படுகிறது.

தேவ உயிரினங்கள்
---------------

இத்துடன் காமதேனு, கற்பக விருட்சம் என்ற கேட்டதைத் தருகின்ற தேவ உயிரினங்களும், இவர்கள் பருகுவதற்கு அமுதமும் இருப்பதாக நம்பப்படுகிறது.

காண்க
-----

இந்து சமயம்

மேற்கோள்கள்
-----------

1. ↑  இந்திர லோகம் உளார் இதம் பெற சந்திர சூரியர் தேர் நடந்திட எண் கிரி சூரர் குழாம் இறந்திட கண்ட வேலா -திருப்புகழ் - பாடல் 468
2. ↑  இச்சுவை தவிர யான்போய் இந்திர லோகம் ஆளும் அச்சுவை பெறினும் வேண்டேன் -திருமாலை 2
3. ↑  மகாபாரதம் - ஆதிபர்வத்தில் சுந்தோபசுந்தோ பாக்கியானம்
இதே பெயரில் 1997 இல் வெளிவந்த திரைப்படம் பற்றிய தகவலுக்கு சூரிய வம்சம் (திரைப்படம்) கட்டுரையைப் பார்க்க.
**சூரிய வம்சம்** 1983-ஆம் ஆண்டில் மைசூரில் அமைந்துள்ள ’தொன்யாலோகா’ எனும் இலக்கிய அமைப்பிலிருந்து எழுத்தாளர் சா. கந்தசாமியால் எழுதப்பட்டத் தமிழ்ப் புதினம். சி. டி. ஐ. நரசிம்மையா என்ற ஆங்கிலப் பேராசிரியர் ’தொன்யாலோகா’வை மைசூரில் இருபது ஏக்கரில் நிறுவி நடத்தி வந்தார். சூரிய வம்சம் நாவல் ஒரே மாதத்தில் மைசூரில் எழுதி முடிக்கப்பட்டாலும். முதற்பதிப்பு டிசம்பர் 2007 ஆம் ஆண்டில்தான் கவிதா பதிப்பகத்தால் வெளியிடப்பட்டது. இந்நூல் க. நா. சுப்பிரமணியத்தால் ஆங்கிலத்தில் மொழி பெயர்க்கப்பட்டது.

நல்லூரில்-திருக்கண்ணுடையார் கோயிலுக்குச் செல்லும் சாலையில் இருந்து ஆரம்பித்து இந்நூல் வளர்கிறது. கதையின் நாயகன் செல்லையாவின் பள்ளிப்பருவம் துவங்கி, பள்ளியை விட்ட பின்னருமான அவனது படிப்படியான வளர்ச்சியை 47 அத்தியாயங்களில் நூலாசிரியர் படைத்துள்ளார்.

கருவி நூல்
----------

சூரிய வம்சம் நாவல் : கவிதா வெளியீடு , முதற் பதிப்பு : டிசம்பர் 2007

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2014-05-23 அன்று பார்க்கப்பட்டது.
2. ↑
**இராஜா மெலேவார் ஆசிரியர் பயிற்சிக் கழகம்** ஆரம்பப் பள்ளி ஆசிரியர்களுக்கு சிறப்பு பயிற்சி வழங்க 1957-ஆம் ஆண்டு துவங்கப்பட்டது. இராஜா மெலேவார் ஆசிரியர் பயிற்சிக் கழகத்தை அன்றாட பயிற்சி நிலையம் (DTC SEREMBAN- Daily Teacher Center) என்றும் அழைப்பார்கள். ஆரம்ப காலத்தில், இப்பயிற்சி நிலையத்தில் இரு ஆங்கில துறையைச் சார்ந்த பயிற்சி ஆசிரியர்களுக்கும் சீன துறையைச் சார்ந்த பயிற்சி ஆசிரியர்களுக்கும் மட்டுமே ஆசிரியர் பயிற்சி வழங்கப்பட்டது. பிறகு, 1974-இல் DTC SEREMBAN இராஜா மெலேவார் ஆசிரியர் பயிற்சிக் கல்லூரி என்று பெயர் மாற்றம் பெற்றது. இப்பெயர் "Yam Tuan Seri Menanti" அவரின் பெயரை முன்னிட்டு நிறுவப்பட்டது. 1974-இல் இக்கல்லூரியில் பயிற்சி ஆசிரியர்களின் எண்ணிக்கை 192-வும் விரிவுரையாளர்களின் எண்ணிக்கை 5-ஆகவும் உயர்ந்தது. திரு அ. பாலசந்திரன் அவர்கள் இராஜா மெலேவார் ஆசிரியர் பயிற்சிக் கல்லூரியின் முதல் முதல்வராக நியமிக்கப்பட்டார். 20 கோடி செலவில் 24 hektar- நிலப் பரப்பளவில் புதிதாகக் கட்டப்பட்ட இக்கல்லூரி 31 ஜனவரி 1990-இல் இயங்க ஆரம்பித்தது. அப்பொழுது Puan Hajah Putri Kamariah binti Megat Ramli அவர்கள் கல்லூரியின் இயக்குநராக நியமிக்கப்பட்டார். அதைத் தொடர்ந்து Encik Haji Elias bin Mohammad Hanafiah அவர்கள் துணை இயக்குநராக நியமிக்கப்பட்டார். 2006-ஆம் ஆண்டில் இக்கல்லூரி இராஜா மெலேவார் ஆசிரியர் பயிற்சிக் கழகம் என பெயர் மாற்றம் பெற்றது. இப்பொழுது Tuan Musa bin Abdullah அவர்கள் கல்லூரியின் இயக்குநராக பணிப்புரிகிறார். அதைத் தொடர்ந்து Dr Mahender Sigh bin Nahar Sigh அவர்கள் துணை இயக்குநராக பணிப்புரிகிறார்.

‎ 
‎
**மு. கருப்பையா** (பி: 1941) மலேசியாவின் மூத்த தமிழ் எழுத்தாளர்களுள் ஒருவராவார். மலேசியத் தமிழ்க் கவியுலகில் நன்கு அறியப்பட்டவர். இவரின் புனைபெயர் **காரைக்கிழார்** என்பதாகும்.

எழுத்துத் துறை ஈடுபாடு
----------------------

இவர் 1958 முதல் எழுத்துத்துறையிலும், கவிதைத் துறையிலும் ஈடுபாடு காட்டி வருகிறார். நூற்றுக்கணக்கான கவிதைகளை யாத்துள்ள இவரின் ஆக்கங்கள் மலேசிய தேசிய இதழ்களிலும், சிற்றிதழ்களிலும் பிரசுரமாகியுள்ளன. 2000-ஆம் ஆண்டு, கோலாலம்பூரில் ' உலகத் தமிழ் கவிதை மாநாடு' இவரது தலைமையில் நடந்தேறியது. இவர், கோலாலம்பூரின் 'முச்சங்கத்தின்' தலைவராக இருந்து சேவையாற்றி வருகிறார்.

நூல்கள்
-------

* 'அலை ஓசை' முழு நீளக் காவியம், 1975
* 'கணை' கவிதை நூல்
* 'பயணம்' நாவல்

மேலும் சில நூல்களை இவர் வெளியிட்டுள்ளதாக அறியமுடிகின்றது.

கவியரங்குகள்
------------

மலேசியாவில் பரந்துபட்ட ரீதியில் இவர் பல கவியரங்குகளை நடத்தியும் பாடியும் உள்ளார். மேலும், இசைப்பாடல்கள் பலவற்றையும் எழுதியுள்ளார்.

உசாத்துணை
---------

* மலேசியத் தமிழ் எழுத்துலகம் தளத்தில் மு. கருப்பையா பக்கம் பரணிடப்பட்டது 2016-03-04 at the வந்தவழி இயந்திரம்
பூமிக்கும் மற்றும் செவ்வாய் கோளுக்கும் இடையில் நடைபெறும் சூரிய வான் இணையல் நிகழ்வு
பூமியிலிருந்து காண்கையில் இன்னொரு கோள், வானியல் பொருள்கள் அல்லது விண்கலம், சூரியனுக்கு பின்னே நேர் எதிராக அமைந்து இவை மூன்றும் ஒரே நேர்கோட்டில் இருப்பது **சூரிய வான் இணையல்** (*Solar conjunction*) ஆகும்.ஆதாவது பூமிக்கும் இன்னொரு கோளுக்கும் இடையில் சூரியன் இருக்கும். சூரிய வான் இணையலின் போது சூரியன் இடையில் வருவதால் விண்கலத்துடன் தொடர்பு கொள்வது தடைபடும்.

விண்கலம் தொடர்பான பிரச்சனைகள்
-----------------------------

விண்கலத்தின் இடத்தைத் தொடர்ந்து கண்காணிக்க, விண்கலத்துடன் இணைக்கப்பட்டுள்ள வானலை வாங்கி (Antenna), புவியிலுள்ள வானலை வாங்கியுடன் நீண்ட நேரம் தொடர்பில் இல்லாமல் இருந்தால், அவை சூரியனின் அலைகளைப் பின் தொடர வாய்ப்பு உள்ளது.ஏனெனில் சூரியனால் உருவாக்கப்படும் மின் காந்த அலைகள், வானலை வாங்கியால் (Antenna) அனுப்பப்படும் சமிக்ஞை அலைகளை விட மிக வலிமை வாய்ந்தது.

இதற்கு சமீபத்திய எடுத்துக்காட்டு நாசாவால், செவ்வாயின் தரைப்பரப்பில் இயக்கப்படும் கியூரியோசிட்டி தரையுளவி, சூரிய வான் இணையலின் போது 25 நாட்கள் தனித்தியங்கு அமைப்பிற்கு மாற்றப்பட்டது.இதனால் கியூரியோசிட்டி தரையுளவியின் அனைத்து நகர்வுகளும் நிறுத்தப்பட்டது.பூமியோடு தொடர்பு கொள்ளமல் செய்யப்படும் வானிலைத் தகவல் சேமிப்புப் பணியை மட்டும் செய்தது.

மேற்கோள்கள்
-----------

1. ↑  
Khan, Amina (2013-04-05). "NASA Mars Curiosity rover gets to work on 'spring break' chores". *Los Angeles Times*.. பார்த்த நாள்: 2013-04-07.
**மு. தளையசிங்கம்** (பிறப்பு 1935. இறப்பு: ஏப்ரல் 2, 1973) இலங்கை எழுத்தாளர். 1956 துவங்கி, அவர் மறைந்த 1973 வரை எழுதியிருகிறார். அவர் சிறுகதைகள், நாவல்கள், கவிதைகள், கட்டுரைகள் எனத் தரமான இலக்கியப் படைப்புகளைத் தந்துள்ளார். தளையசிங்கம் தமிழின் முக்கியமான மீபொருண்மைச் சிந்தனையாளர். மானுடகுலத்தின் அறிவார்ந்த பரிணாமத்தைப்பற்றிய கருத்தாக்கங்களை உருவாக்கினார்.

வாழ்க்கை வரலாறு
---------------

இலங்கையின் புங்குடு தீவு பகுதியில் பிறந்த தளையசிங்கம் இளம் வயதிலேயே சிந்தனையாளராகவும் சமூகப்போராளியாகவும் அறியப்பட்டவர். பள்ளி ஆசிரியராக பணியாற்றினார். ஆரம்பத்தில் புனைகதைகளையும் இலக்கியவிமர்சனங்களையும் எழுதினார். பின்னர் மெய்யியல் ஆய்வுகளை நோக்கி சென்றார்

மார்க்சிய ஈடுபாடுள்ளவராக இருந்த தளையசிங்கம் பின்னர் சர்வோதய இயக்கத்து போராளியானார். 1966ல் மு.தளையசிங்கம் தனது ஆன்மீக குருவான ஸ்ரீ நந்தகோபாலகிரியை இரத்தினபுரியில் சந்தித்தார். அது அவரை அரவிந்தரை நோக்கி கொண்டுசென்றது. புங்குடுதீவு மகாவித்தியாலயத்திற்கு மாற்றலானார்.

1968 ல் சர்வோதய இயக்கத்தை ஆரம்பித்து தனது சமூகப் பணிகளைப் பரவலாக்கும் கருவியாக அரசியலைப் பிரயோகிக்கும் நோக்கத்தில் குறுகிய கால அரசியற் பிரவேசம் செய்தார். தாழ்த்தப்பட்ட மக்களின் முன்னேற்றத்திற்காக கடுமையாக உழைத்தார். 1971ல் புங்குடுதீவு கண்ணகையம்மன் கோவிற் கிணற்றில் தாழ்த்தப்பட்ட மக்கள் நன்னீர் பெறும் பொருட்டு இவர் நடத்திய போராட்டத்தின்போது காவற்துறையினரால் கடுமையாகத் தாக்கப்பட்டார். பின்னர் நோய்வாயப்பட்டு 1973ம் ஆண்டு மறைந்தார்

பங்களிப்பு
----------

தளையசிங்கம் தன் காலகட்டத்தை இவ்வாறு வகைப்படுத்துகிறார்

‘தற்காலம் ஒரு புது யுகத்தை நோக்கி மாறிக்கொண்டிருக்கிறது. நாம் இரு உலகங்களுக்கிடையே கிடந்து போராடிக் கொண்டிருக்கிறோம். ஒன்று செத்துக் கொண்டிருக்கிறது மற்றது பிறக்க முயன்றுகொண்டிருக்கிறது" அதற்கேற்ப உருவாக்கிய தனது கலைப்பார்வையைப் பிரபஞ்ச யதார்த்தம் என்று சொன்னார்

தளையசிங்கத்தின் பங்களிப்பை இலக்கியவிமர்சகரான எம். வேதசகாயகுமார் இவ்வாறு இனம்காண்கிறார் ’பூரண இலக்கியம் என்னும் கோட்பாட்டை விளக்க முயல்கிறார். பொருள்முதல்வாதம், கருத்துமுதல்வாதம் இவை இரண்டிற்கும் அப்பாலான மெய்முதல் வாதத்தை முன்வைக்கிறார். மெய்யுள் என்னும் புதிய இலக்கிய வடிவையும் சமகாலத்திற்கான வடிவமாகக் காண்கிறார். ஈழத் தமிழ் இலக்கிய விமர்சகர்களுள் தளையசிங்கத்தையே பெரும் சிந்தனையாளராக இனம் காணவேண்டும்’.

புதுயுகத்துக்கான இலக்கியத்தை தளையசிங்கம் ‘மெய்யுள்’ என அழைத்தார். அதை ஒரு மாதிரி வடிவில் தானே எழுதியும் பார்த்தார்.

தளையசிங்கத்தின் நூல்கள்
-----------------------

தளத்தில்  
மு. தளையசிங்கம் எழுதிய
 ***நூல்கள்*** உள்ளன.

* ஏழாண்டு இலக்கிய வளர்ச்சி
* முற்போக்கு இலக்கியம்
* போர்ப்பறை
* புதுயுகம் பிறக்கிறது
* கலைஞனின் தாகம்
* மெய்யுள்
* ஒரு தனி வீடு

மேற்கோள்கள்
-----------

1. ↑   பரணிடப்பட்டது 2016-03-04 at the வந்தவழி இயந்திரம்.

வெளி இணைப்புகள்
---------------

* மு. தளையசிங்கம் - ஒரு அறிமுகம் - நூலகம் திட்டம்
* அறவழியா? ஆயுதவழியா? அமரர் மு.தளையசிங்கம் நினைவுகள் - லெ. முருகபூபதி
**மீனாட்சி சபாபதி** (பிறப்பு: மார்ச் 2,1963) சிங்கப்பூரில் பிறந்த இவர் உமறுப் புலவர் உயர்நிலைப் பள்ளியின் தமிழ்ப் பிரிவிலும், பின்பு ஆங்கிலப் பிரிவிலும் கல்வி கற்றார். பின்னர் செயிண்ட் அண்ட்ரூஸ் தொடக்கக் கல்லூரியிலும், சிங்கப்பூர் தேசிய பல்கலைக்கழகத்திலும் கற்று பி.எஸ்.சி. பட்டத்தினைப் பெற்றார். தொலைதூரக் கல்வித் திட்டத்தின் வழி அண்ணாமலைப் பல்கலைக் கழகத்தில் தமிழில் முதுகலைப் பட்டம் பெற்றார். நன்யாங் பல்கலைக்கழகத்தின் தேசிய கல்விக் கழகத்தில் ஆசிரியர் பயிற்சி மேற்கொண்டு கல்வித் துறையில் பட்டத்துக்குப் பிந்திய பட்டயம் பெற்றுள்ளார். (Post graduate diploma in Education)

தொழில் நடவடிக்கை
----------------

ஒலி 96.8ல் வானொலி நிகழ்ச்சித் தயாரிப்பாளராகப் பணியாற்றி வருகின்றார்.

இலக்கியப் பணி
-------------

1982ல் எழுத்துப் பயணத்தில் காலடியெடுத்து வைத்த இவரின் முதல் படைப்பு 1983ல் சிங்கப்பூர் தேசிய பல்கலைக்கழகத்தின் தமிழ்ப் பேரவையின் செய்தி இதழான சுடரில் ‘பொறாமையும் போட்டித் தன்மையும்’ எனும் தலைப்பில் வெளிவந்தது. இவர் கட்டுரைத் துறையிலேயே அதிகம் ஆர்வம் காட்டிவருகின்றார்.

எழுதியுள்ள நூல்கள்
------------------

* Simple Tamil
* அறிவோமா நாம்
* நமது பண்பாட்டை அறிவோமா நாம்

வகித்த பதவிகள்
--------------

சிங்கப்பூர்த் தேசியப் பல்கலைக்கழக தமிழ்ப் பேரவை, சிங்கப்பூர் தமிழ் இளைஞர் மன்றம், டக்ஸ்ட்டன் பிளேய்ன் சமூக நிலைய இந்திய நற்பணிச் செயற்குழு, இந்திய நூலக ஆலோசனைக் குழு, செம்பவாங் தமிழர் சங்கம் போன்றவற்றில் பதவி வகித்துள்ளார்.

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**மீனாட்சி மிஷன் மருத்துவமனை** (ஆங்கில மொழி: *Meenakshi Mission Hospital*) மதுரையை மையமாகக் கொண்ட தனியார் மருத்துவமனையாகும். இது 1990 ஆம் ஆண்டு மருத்துவர் ந. சேதுராமனால் தொடங்கப்பட்டதாகும். 1000 படுக்கை வசதிகளுடன் இதய அறுவை சிகிச்சை, புற்றுநோய் சிகிச்சை, சிறுநீரக சிகிச்சை உட்பட 42 சிறப்புத் துறைகளைக் கொண்டது.

வரலாறு
------

மூவேந்தர் முன்னணிக் கழகம் என்ற கட்சித் தலைவரும் சிறுநீரக மருத்துவருமான ந. சேதுராமன் என்பரால் 1985 ஆம் ஆண்டு மே 7 ஆம் நாள் எஸ்.ஆர் அறக்கட்டளை தொடங்கப்பட்டது. அந்த அறக்கட்டளையின் கீழ் 1990 ஆம் ஆண்டு மீனாட்சி மி‌ஷன் மருத்துவமனை மற்றும் ஆராய்ச்சி மையம் தொடங்கப்பட்டது. அறக்கட்டளையின் நிர்வாக இயக்குநராக திருமதி ராஜம் சேதுராமன் 1985 முதல் 2021 வரை பொறுப்பிலிருந்தார். 1991 இல் 100 படுக்கைகள் கொண்ட மருத்துவமனையாக மாறியது. 2005 இல் இதன் துணைத் தலைவராக மரு. குருசங்கர் பெறுப்பேற்றார். 2020 காலக்கட்டத்தில் 330 மருத்துவர்களுடன் 350 கோடி மதிப்புள்ள மருத்துவமனையாக வளர்ந்துள்ளது.

2019 இல் தானியங்கி அறுவை சிகிச்சை வசதியையும் 2021 மே மாதம் இந்தியாவில் முதன்முறையாக தொலை மருத்துவ தானியங்கிகளை அறிமுகம் செய்தது.

தொண்டுப் பணிகள்
---------------

அண்ணப் பிளவு சிகிச்சை, இதய அறுவை சிகிச்சை, புற்று நோய் சிகிச்சை என ஏழை நோயாளிகளுக்கு இலவச சிகிச்சைகள் வழங்கப்படுகின்றன. இரத்ததான மூகாம், இலவச கண் மருத்துவ முகாம் என மருத்துவ சேவைகளை வணிக நோக்கின்றியும் செய்கின்றனர்.

தஞ்சாவூர் மருத்துவமனை
---------------------

மதுரையில் செயலபட்டுவரும் இந்நிறுவனம், தனது கிளை நிறுவனத்தினை தஞ்சாவூரில் நிறுவியது. தஞ்சாவூர் மீனாட்சி மிசன் மருத்துவமனைக்கு 2010இல் அடிக்கல் நாட்டப்பட்டது. இந்த மருத்துவமனை, 2013ல் பயன்பாட்டிற்கு வந்தது. 250 படுக்கை வசதியுடன், அறுவைச் சிகிச்சை வசதிகள் என முக்கியமான 19 துறைகளில் இப்பகுதி மக்களின் மருத்துவத் தேவையினைப் இந்த மருத்துவமனை பூர்த்திச் செய்கிறது.

மேற்கோள்கள்
-----------

1. 1 2 3  "Guts and glory — how Dr Gurushankar turned a small hospital into a Rs 350cr empire". *யுவர் ஸ்டோரி*. 20 June 2021 அன்று பார்க்கப்பட்டது.
2. 1 2  "மீனாட்சி மிஷன் மருத்துவமனையில் உலகத்தரம் வாய்ந்த சிகிச்சைகள்". தினத்தந்தி. 2015 அக்டோபர் 21.. பார்த்த நாள்: 20 June 2021.
3. 1 2  "OUR STORY". *எஸ்.ஆர். அறக்கட்டளை*. 20 June 2021 அன்று பார்க்கப்பட்டது.
4. ↑  "ராஜம் சேதுராமன்". *மீனாட்சி மிஷன் மருத்துவமனி*. 20 June 2021 அன்று பார்க்கப்பட்டது.
5. ↑  "தென் தமிழகத்தில் முதன்முறையாக மீனாட்சி மி‌ஷன் மருத்துவமனையில் ரோபோடிக் அறுவை சிகிச்சை வசதி தொடக்கம்". தினத்தந்தி.. பார்த்த நாள்: 20 June 2021.
6. ↑  "இந்தியாவிலேயே முதன்முறையாக மீனாட்சி மிஷன் மருத்துவமனையில் டெலிமெடிசின் ரோபோக்கள் அறிமுகம்".. பார்த்த நாள்: 20 June 2021.
7. ↑  "தொண்டுப் பணி". *மீனாட்சி மிஷன் மருத்துவமனை*. 20 June 2021 அன்று பார்க்கப்பட்டது.
8. ↑  "4 ஊர்களில் இன்று இலவச கண் மருத்துவ முகாம்". *தினமணி*. 20 June 2021 அன்று பார்க்கப்பட்டது.
9. ↑  "About the hospital". *meenakshihospital.com*. 2021-06-21 அன்று பார்க்கப்பட்டது.
10. ↑  Mallady, Shastry V. (2011-07-11). "250-bed hospital to come up in Thanjavur by April". *The Hindu* (ஆங்கிலம்). 2021-06-21 அன்று பார்க்கப்பட்டது.
**மு. கற்பக விநாயகம்** (*M. Karpaga Vinayagam*)(பிறப்பு 16 மே 1946) என்பவர் இந்திய நீதிபதி, தமிழ் அறிஞர் மற்றும் சார்கண்ட்டு உயர் நீதிமன்றத்தின் முன்னாள் தலைமை நீதிபதி ஆவார்.

ஆரம்ப கால வாழ்க்கை
------------------

விநாயகம் 1946ஆம் ஆண்டு தமிழ்நாட்டின் சிவகங்கை மாவட்டம் தேவகோட்டையில் சட்டப் பின்னணி கொண்ட குடும்பத்தில் பிறந்தார். அழகப்பா பல்கலைக்கழகத்தில் 1969ஆம் ஆண்டு பொருளாதாரத்தில் இளநிலை தேர்ச்சிக்குப் பின்னர் எல். எல். பி. பட்டத்தினை 1972-ல் சென்னை சட்டக் கல்லூரியில் பெற்றார்.

பணி
---

விநாயகம் சென்னை உயர்நீதிமன்றத்தில் குற்றவியல் வழக்கறிஞராகப் பயிற்சியைத் தொடங்கினார். தொடர்ந்து ஏழு ஆண்டுகள் உயர்நீதிமன்றத்தில் அரசு வழக்குகளுக்காக ஆஜரானார். 1993ஆம் ஆண்டு தில்லி சட்ட இதழான நடப்பு குற்ற அறிக்கையின் ஆசிரியரானார். விநாயகம் 1996ல் சென்னை உயர்நீதிமன்ற நீதிபதியாகப் பதவி உயர்வு பெற்றார். இவர் 2006 செப்டம்பர் 17 அன்று ஜார்க்கண்ட் உயர் நீதிமன்றத்தின் தலைமை நீதிபதியாக நியமிக்கப்பட்டார். நீதியரசர் விநாயகம் தனது நீதித்துறை வாழ்க்கையைத் தவிரச் செம்மொழி மற்றும் பழமையான தமிழ் மொழியின் மீது அபரிமிதமான அறிவைக் கொண்டவர் ஆவார். இவர் பண்டைய காலத்தில் குற்றவியல் சட்டம் என்ற புத்தகத்தை எழுதியுள்ளார். ஓய்வுக்குப் பிறகு, இந்திய உச்ச நீதிமன்றத்தில் மூத்த வழக்கறிஞராகப் பணியாற்றினார். நவம்பர் 2008 இல், புது தில்லி மின்சார மேல்முறையீட்டுத் தீர்ப்பாயத்தின் தலைவராக மீண்டும் நியமிக்கப்பட்டார்.

மேற்கோள்கள்
-----------

1. ↑  "Hon'ble Mr. Justice M.Karpaga Vinayagam". 24 December 2018 அன்று பார்க்கப்பட்டது.
2. ↑  "Hon'ble Mr. Justice M.Karpaga Vinayagam". 24 December 2018 அன்று பார்க்கப்பட்டது.
3. ↑  "Justice M. Karpaga Vinayagam was reappointed Chairperson of Appellate Tribunal". 24 December 2018 அன்று பார்க்கப்பட்டது.
வாரணாசியில் கங்கா ஆரத்தி பூஜை செய்யும் பூசாரி
**பூசாரி** அல்லது பூஜாரி (Pūjari) எனும் சொல் இந்துக் கோயில்களில் பூஜை செய்பவர்களைக் குறிக்கும். பூஜை எனும் சமசுகிருதச் சொல்லிலிருந்து பூஜாரி எனும் சொல் பெறப்பட்டது. வட இந்தியாவில் பூஜாரி என்ற சொல், கோயில்களில் பூசை செய்யும் அந்தணர்களைக் குறிக்கும்.

தமிழ்நாட்டில் அந்தணரல்லாத கோயில் பூசகர்களை, பூஜாரிகள் என்று அழைப்பர். அந்தணப் பூசகர்களை சிவாச்சாரியர்கள், குருக்கள், பட்டர், பட்டாச்சாரியர் என்றும் அழைப்பர்.

துளு நாட்டு அந்தணர்கள் தங்கள் பெயர்களுக்குப் பின்னால் *பூஜாரி* என இட்டுக்கொள்கின்றனர். எ. கா. ஜெனார்தனன் பூஜாரி, முன்னாள் இந்திய ஒன்றிய அமைச்சர்.

இதனையும் காண்க
--------------

* புரோகிதர்
* பண்டிதர்
* தீட்சிதர்கள்

மேற்கோள்கள்
-----------

1. ↑  "The Role of Archakas, Temple Priests, in Hinduism". *www.hinduwebsite.com* (ஆங்கிலம்). 2021-04-08 அன்று பார்க்கப்பட்டது.
2. ↑  "A pujari is merely an appointee of a shebait: Supreme Court". *தி இந்து*. 2019-11-11. .
3. ↑  Janardhana Poojary

வெளி இணைப்புகள்
---------------

* 

* பொதுவகத்தில் பூசாரி தொடர்பாக ஊடகக் கோப்புகள் உள்ளன.
OTi(NCS)2 இன் கட்டமைப்பு (Me3tacn).
**தைட்டனைல்** *(Titanyl)* என்பது கனிம வேதியியலில் TiIVO என்ற மூலக்கூற்று வாய்ப்பாட்டால் விவரிக்கப்படும் ஒரு வேதி வினைக்குழுவாகும். பல தைட்டானியம்(IV) ஆக்சைடு சேர்மங்களையும் அணைவுச் சேர்மங்களையும் குறிக்கவும் பொதுவாக இச்சொல் பயன்படுத்தப்படுகிறது. உதாரணமாக தைட்டனைல் சல்பேட்டும் பொட்டாசியம் தைட்டனைல் பாசுப்பேட்டும் Ti-O-Ti இணைப்புகளைக் கொண்ட TiIVO மையங்களைப் பெற்றுள்ளன. பலபடித்தான வினைவேக மாற்ற வினைகளில் தைட்டானியம்(IV) மையத்தின் மேற்பரப்பில் உள்ள விளிம்பு ஆக்சோ ஈந்தணைவியாக தைட்டானியம் கருதப்படுகிறது. மிகச்சில மூலக்கூற்று தைட்டனைல் அணைவுச் சேர்மங்களில் மட்டும் ஆக்சோ ஈந்தணைவி பாலம் அமைக்காமல் ஆனால் விளிம்பில் மட்டும் அமைந்திருக்கிறது. இதை முப்பிணைப்பு Ti≡O கொண்டிருப்பதாக விவரிக்கிறார்கள்.

மேற்கோள்கள்
-----------

1. ↑  Axel Bodner, Peter Jeske, Thomas Weyhermueller, Karl Wieghardt, Erich Dubler, Helmut Schmalle, Bernhard Nuber (1992). "{Mono- and Dinuclear Titanium(III)/Titanium(IV) Complexes with 1,4,7-Trimethyl-1,4,7-triazacyclononane (L). Crystal Structures of a Compositionally Disordered Green and a Blue Form of [LTiCl3]. Structures of [LTi(O)(NCS)2], [LTi(OCH3)Br2](ClO4), and [L2Ti2(O)2F2(mu-F)](PF6)". *Inorganic Chemistry* **31**: 3737-3748. doi:10.1021/ic00044a015.
2. ↑  John Meurig Thomas, Gopinathan Sankar (2001). "The Role of Synchrotron-Based Studies in the Elucidation and Design of Active Sites in Titanium−Silica Epoxidation Catalysts". *Accounts of Chemical Research* **34**: 571-581. doi:10.1021/ar010003w.
**உருத்திராபதி இராதாகிருஷ்ணன்** (27 சூன் 1943 - 6 செப்டம்பர் 2015) இலங்கைத் தமிழ் கருநாடக வயலின் இசைக் கலைஞர் ஆவார்.

வாழ்க்கைச் சுருக்கம்
--------------------

இராதாகிருஷ்ணன் யாழ்ப்பாணம் இணுவிலில் உருத்திராபதி, தையலம்மாள் ஆகியோருக்குப் பிறந்தவர். தந்தை உருத்திராபதி நாதசுவரம், வயலின் இசைப்பதிலும் திறமை பெற்றவர். இராதாகிருஷ்ணனும் தந்தையிடமே வயலின் மீட்டக் கற்றுக் கொண்டார். பின்னர் தமிழ்நாடு சென்று பரூர் எம். எஸ். அனந்தராமன் என்பவரிடம் வயலினும், தஞ்சாவூர் எம். தியாகராஜனிடம் வாய்ப்பாட்டும் கற்றுக் கொண்டார்.

பணி
---

யாழ்ப்பாணத்தில் மதுரை சோமு, சித்தூர் சுப்பிரமணிய பிள்ளை, தஞ்சாவூர் டி. எம். தியாகராஜன், மகாராஜபுரம் சந்தானம் ஆகியோருக்கு வயலின் வாசித்தார். யாழ்ப்பாணத்தில் கண்ணன் இசைக்குழுவில் சேர்ந்து வயலின் இசைக்கலைஞராகப் பணியாற்றினார். பின்னர் மிருதங்கக் கலைஞர் சிவபாதம், மெல்லிசைப் பாடகர் கிருஷ்ணமூர்த்தி ஆகியோருடன் இணைந்து "சிவராதாகிருஷ்ணமூர்த்தி குழு" என்ற பெயரில் தனியாக ஓர் இசைக்குழுவை ஆரம்பித்தார். யாழ்ப்பாணப் பல்கலைக்கழகத்தில் நீண்ட காலம் வருகை விரிவுரையாளராகப் பணியாற்றினார். இவரது தனியிசைக்கச்சேரிகள் இறுவட்டுகளாக "கானாமிருதம்" என்ற பெயரில் வெளிவந்துள்ளன.

மறைவு
-----

2015 செப்டம்பர் 6 அன்று மாலை 6.30 மணியளவில் யாழ்ப்பாணம் நல்லூரில் துர்க்காதேவி மணிமண்டபத்தில் இடம்பெற்ற இசையரங்கில் இராதாகிருஷ்ணன் வயலின் வாசித்துக்கொண்டிருந்த வேளையில் அவருக்கு நெஞ்சு வலி ஏற்பட்டு காலமானார். இக்கச்சேரியில் அவரது மகள் சைந்தவி வயலினும், மகன் இரகுகுலன் மிருதங்கமும் வாசித்துக் கொண்டிருந்தனர். இராதாகிருஷ்ணனின் சகோதரர் சந்தானகிருஷ்ணனும் ஒரு புகழ் பெற்ற வயலின் இசைக்கலைஞர் ஆவார்.

மேற்கோள்கள்
-----------

1. 1 2 3 4 5 6 7  லலீசன், ச. (12 செப்டம்பர் 2015). "வயலினை உயிராக நேசித்த இசைஞான திலகம்". *வீரகேசரி*.
2. ↑  "வயலின் மேதை உ. இராதாகிருஷ்ணன் காலமானார்". தினகரன். 7 செப்டம்பர் 2015. 12 செப்டம்பர் 2015 அன்று பார்க்கப்பட்டது.
[*தொடர்பிழந்த இணைப்பு*]
**கணிதத்தின் மொழி** (*language of mathematics*) என்பது இயல்மொழிகளின் (தமிழ், ஆங்கிலம்...) நீட்சியாகும். கணிதத்திலும் அறிவியலிலும் விதிகள், தேற்றங்கள், கணித நிறுவல்கள், பகுப்புவழி பகுத்தறிதல் தீர்மானங்கள் மேலும் பல முடிவுகளைச் சுருக்கமாகவும் நுட்பமாகவும் தெளிவாகவும் கூறுவதற்கு இது பயன்படுகிறது.

கூறுகள்
-------

கணித மொழியின் முதன்மைக் கூறுகள்:

* சாதாரணப் பயன்பாட்டுச் சொற்களைக் கூடுதலான நுட்பம் மற்றும் குறிப்பிடத்தக்க வகையில் வருவிக்கப்பட்டப் பொருளுடையவையாகப் பயன்படுத்தல்.

எடுத்துக்காட்டாக, தருக்கத்தில் "அல்லது" என்ற சொல்லானது "ஒன்று, மற்றது அல்லது இரண்டும்" என்ற பொருளைத் தரும். ஆனால், அதே சொல் சாதாராணப் பயன்பாட்டில் "அல்லது" என்ற சொல் "ஒன்று அல்லது மற்றது" என்றுதான் பெரும்பாலும் பொருள்படும்."இரண்டும்" என்ற அதிகமாகக் கொள்ளப்படுவதில்லை. இதேபோல வடிவவியலில் "கோடு" என்பது அகல அளவு பூச்சியமாகக் கொண்டமையும் ஒரு நேர் வடிவமெனப் பொருள்படும்.
* சொற்களை அவற்றின் சாதாரணப் பயன்பாட்டுப் பொருளிலிருந்து முற்றிலும் மாறுபட்டப் பொருளில் பயன்படுத்தல்.

எடுத்துக்காட்டாக, நுண்புல இயற்கணித அமைப்பான "வளையம்" என்பது இயல்மொழியில் "வளையம்" என்பதன் பொருளுடன் சிறிதும் தொடர்பில்லாதது. மெய்யெண்கள், கற்பனை எண்கள் என்பவை இருவகையான எண்களே தவிர அவை ஒன்றைவிட ஒன்று மெய்யானதோ அல்லது கற்பனையானவையோ அல்ல.
* புதிதாக உருவாக்கப்பட்ட சொற்கள், சொற்றொடர்களின் பயன்பாடு.

எடுத்துக்காட்டாக, பல்லுறுப்புக்கோவை, காப்பமைவியம் போன்ற சொற்கள்.
* சொற்களுக்கும் சொற்றொடர்களுக்கும் பதிலாகக் கணிதக் குறிகளைப் பயன்படுத்தல்

எடுத்துக்காட்டாக, "{\displaystyle A=B}" என்ற குறியீடு "{\displaystyle A} சமம் {\displaystyle B}" எனவும் "{\displaystyle \forall x}" என்ற குறியீடு "அனைத்து {\displaystyle x}" எனவும் வாசிக்கப்படுகிறது.
* வாக்கியங்களின் பகுதியாக வாய்பாடுகளைப் பயன்படுத்தல்

எடுத்துக்காட்டு வாக்கியம்: 
"{\displaystyle e=mc^{2}}  *என்பது ஐன்ஸ்டீனின் பொருண்மை - ஆற்றல் சமன்பாட்டை அளவுரீதியாக உருவகிக்கிறது.*" வாய்பாடுகளிலுள்ள எழுத்துக்கள் சூழலைப் பொறுத்து வெவ்வேறு பொருள்படுபவை என்பதால் வாக்கியத்தோடு சேராமல் நிற்கும் வாய்பாடுகள் பொருளற்றவையாகும். 
" {\displaystyle e=mc^{2}} "வாய்ப்பாட்டில் e, தூல உடலின் ஆற்றலையும் m திணிவையும், c ஒளீயின் வேகத்தையும் சுட்டுகின்றன.

புரிதல்
-------

கணிதத்தின் மொழியின் இத்தகையப் பண்புகளால் அதனைப் புரிந்து கொள்வது பொதுவாகச் சிரமமானது. இதனைச் சமாளிப்பதற்குக் கணித மொழி குறித்து சிறிதளவாவது முன்னறிதல் வேண்டும்.

மின்னியியல் உடற்செயலியல் வல்லுநர் எச். பி. வில்லியம்சின் கணித மொழியை மூளையின் செயற்பாடுகளோடு ஒப்பிட்டுள்ளார்.
: 291

மேற்கோள்கள்
-----------

1. ↑  Bogomolny, Alexander. "Mathematics Is a Language". 2017-05-19 அன்று பார்க்கப்பட்டது.
2. ↑  Horatio Burt Williams (1927) Mathematics and the Biological Sciences, Bulletin of the American Mathematical Society 33(3): 273–94 via Project Euclid
**2021 சித்தி நகரப் பேருந்து விபத்து** (*2021 Sidhi bus accident*) இந்தியாவின் மத்தியப்பிரதேச மாநிலத்தில் பிப்ரவரி மாதம் 16 ஆம் நாள் நிகழ்ந்தது. சித்தி நகரத்திலிருந்து சத்னா நகருக்கு 62 பயணிகளுடன் சென்று கொண்டிருந்த தனியார் பேருந்து விபத்துக்கு உள்ளானது. பேருந்து ஓட்டுநர் தன் கட்டுபாட்டை இழந்த காரணத்தால் பேருந்து சத்னா நகருக்கு அருகில் இருந்த பாலத்தின் மீது மோதி சிற்றாற்றில் விழுந்து நொறுங்கியது. 

பேருந்து முற்றிலுமாக தண்ணீரில் மூழ்கி சிறிது தொலைவுக்கு அடித்துச் செல்லப்பட்டது. பங்கங்கா திட்டத்தில் இருந்து கால்வாய்க்கு வரும் நீரை மாவட்ட நிர்வாகம் நிறுத்திய பின்னரே பேருந்தை காண முடிந்த்து. இந்த விபத்தில் குறைந்தது 51 பயணிகள் இறந்தனர்.  விபத்தினால் அல்லது நீரில் மூழ்கியதால் இந்த இறப்புகள் நிகழ்ந்தன.  ஓட்டுநர் உள்ளிட்ட ஏழுபேர் பத்திரமாக மீட்கப்பட்டனர்.

மேற்கோள்கள்
-----------

1. ↑  "MP bus accident: Death toll mounts to 51; rescue operation underway". *businesstoday.in*. 16 February 2021 அன்று பார்க்கப்பட்டது.
2. ↑  "Madhya Pradesh accident: Dozens dead as bus plunges into canal in India" (in en-GB). *BBC News*. 2021-02-16. .
3. ↑  "MP: 51 dead after bus falls into canal near Satna; seven rescued". *The Indian Express*. 16 February 2021 அன்று பார்க்கப்பட்டது.
கவராயம், நேர்விளிம்பைப் பயன்படுத்தி ஐங்கோணம் வரைதலின் இயங்கு படம்
**கணிதக் கருவி** (*mathematical instrument*) என்பது கணித ஆய்விலும் பயன்பாட்டிலும் உதவும் ஒரு கருவியாகும். வடிவவியலில் பல்வேறு நிறுவல்களுக்கான வரைதல்களுக்கு கவராயம் மற்றும் நேர்விளிம்பு பயன்படுத்தப்படுகின்றன. பயன்பாட்டுக் கணிதத்தில் கோணங்களையும் தொலைவுகளையும் அளப்பதற்கு இவை உதவுகின்றன. காலத்தை அளக்கவும், வானியல், கடற்பயண வழிகாட்டுதல், நில அளவியல் போன்ற துறைகளிலும் இவை பங்குபெறுகின்றன.

 வானியலிலும் கடலோடுதல் வழிகாட்டலிலும் முற்காலத்தில் பயன்படுத்தப்பட்ட கணிதக் கருவி கோள்காண் வட்டு (astrolabe)
கோள்கள் மற்றும் பிற விண்பொருட்களின் இருப்பிடத்தையும் நகர்வையும் கணிப்பதற்கு கோள்காண் வட்டு போன்ற கருவிகள் பயன்படுத்தப்பட்டன. அறுபாகைமானி, திசைகாட்டி போன்ற்வை கடலோடுபவர்களின் வழிகாட்டலில் பயன்படுத்தப்பட்டவையாகும்.

பெரும்பாலான கணிதக் கருவிகள் வடிவவியல் பயன்பாடு கொண்டவை. அவற்றுள் அளவுகோல், இடுக்குமானி, பாகைமானி, மூலைமட்டம், கவராயம் போன்றவை அடங்கும். எண்சட்டம், நழுவு சட்டம், கணிப்பான் போன்ற கருவிகள் எண் கணிதத்தில் பயன்படுகின்றன.

மேற்கோள்கள்
-----------

1. ↑  Gerard L'Estrange Turner *Scientific Instruments, 1500-1900: An Introduction* ( University of California Press, 1998) ISBN 0520217284 page 8
*டைம்* 100 - 2008ஆம் ஆண்டு முகப்பு
***டைம்* 100** ஆண்டுதோறும் உலகில் மிகவும் தாக்கமேற்படுத்திய 100 நபர்களைப் பட்டியலிடும் இதழாகும். இதனை *டைம் இதழ்* தொகுத்து வழங்குகிறது. 1999ஆம் ஆண்டு முதல்முறையாக இப்பட்டியல் வெளியிடப்பட்டது.

வரலாறும் வடிவமும்
-----------------

வாசிங்டன், டி. சி.யில் பெப்ரவரி 1, 1998ஆம் ஆண்டில் நடைபெற்ற கருத்தரங்கு ஒன்றில் இதற்கான எண்ணக்கரு விளைந்தது. இந்தக் கருத்தரங்கில் சிபிஎஸ் செய்தித் தொகுப்பாளர் டான் ராதர், வரலாற்றாளர் டோரிசு கேர்ன்சு குட்வின், முன்னாள் நியூயார்க் ஆளுநர் மாரியோ குவோமோ, அப்போது அரசியல் கல்வி பேராசிரியராக இருந்த காண்டலீசா ரைஸ், புதுப் பழமைவாதம் வெளியீட்டாளர் இர்விங் கிரிஸ்டல் மற்றும் டைம் இதழின் மேலாண் இயக்குனர் வால்டர் ஐசாக்சன் ஆகியோர் கலந்து கொண்டனர். 

1999ஆம் ஆண்டு டைம் இதழ் இருபதாம் நூற்றாண்டின் மிகவும் செல்வாக்குள்ள 100 நபர்கள் என்றுத் தலைப்பிட்டு இந்தப் பட்டியலை வெளியிட்டது. இதன் பரவலான வரவேற்பை அடுத்து 2004ஆம் ஆண்டு இதனை ஆண்டுதோறும் வெளியிடப்படும் பட்டியலாக மாற்றியது. இந்தப் பட்டியலில் இடம் பெறுவது ஒரு பெருமையாகக் கருதப்படுகிறது; இருப்பினும் டைம் இதழின் விளக்கத்தின்படி இதில் நேர்மறையாகவோ அல்லது எதிர்மறையாகவோ உலகை மாற்றியவர்கள் பட்டியலிடப்படுகிறார்கள். எனவே உலகில் மிகுந்த கொடுமை இழைத்தவர்களும் மிகுந்த தாக்கமேற்படுத்தியிருந்தால் பட்டியலிடப்படுகிறார்கள். ஐந்து வகைகளில் பட்டியலில் இடம் பெறுகின்றனர்: தலைவர்களும் புரட்சியாளர்களும், கட்டமைப்பாளர்களும் வணிகப் புலிகளும், கலைஞர்களும் மகிழ்வூட்டுபவர்களும், அறிவியலாளர்களும் சிந்தனையாளர்களும் மற்றும் சாதனையாளர்களும் பிம்பங்களும். ஒவ்வொரு வகைப்பாட்டினுள்ளும் 20 மிகவும் தாக்கமேற்படுத்திய நபர்கள் (சில நேரங்களில் இரட்டையாக அல்லது சிறு குழுக்களாக) தேர்ந்தெடுக்கப்பட்டு ஆண்டுக்கு 100 நபர்களின் பட்டியல் வெளியிடப்படுகிறது.

வெளி இணைப்புகள்
---------------

* TIME 100 - The People of the Century பரணிடப்பட்டது 2007-05-18 at the வந்தவழி இயந்திரம்
***டையசுடெர்கசு** (Dysdercus)* என்பது பரவலாகக் காணப்படும் பைரகோகாரிடே குடும்பத்தினைச் சார்ந்த பேரினமாகும். இப்பேரினத்தினைச் சார்ந்த பூச்சிகளில் பல பருத்திக் காய்களை உண்பதால், இவை பருத்திக்கறை பூச்சி என அழைக்கப்படுகின்றன.

விளக்கம்
--------

இக்குடும்ப பூச்சிகள் லைகேயினி குடும்ப பூச்சிகளுடன் இனம் காண்பதில் குழம்பிக்கொள்ளக்கூடும், ஆனால் தனித்த கண்கள் இல்லாத காரணத்தால் இவற்றை வேறுபடுத்தி அறியலாம். தலையும் மார்பும் சந்திக்கும் இடத்திலும் மார்பு பகுதியில் பக்கங்களிலும், பெரும்பாலும் அடிவயிற்றிலும் காணப்படும் வெள்ளை அடையாளம் மூலம் ஏனைய பேரினங்களிடமிருந்து *டையசுடெர்கசு* உடனடியாக வேறுபடுத்தி அறியலாம்.

சிற்றினங்கள்
------------

*பயோலிப் டையசுடெர்கசு* சிற்றினங்களைப் பட்டியலிட்டுள்ளது. இதன் அடிப்படையில் டையடுடெர்கசு துணைப் பேரினத்தின் கீழ் 12 சிற்றினங்களும், லெப்டாப்த்தல்மசு துணைப் பேரினத்தின் கீழ் 2 சிற்றினங்களும், *பாராடையசுடெர்கசு* துணைப் பேரினத்தின்கீழ் 5 சிற்றினங்களும், சரியாக வகைப்படுத்தப்படாத 38 சிற்றினங்களும் *டையசுடெர்கசு* பேரினத்தின் கீழ் வருகின்றன.

மேற்கோள்கள்
-----------

1. 1 2  "BioLib.cz: Genus *Dysdercus* Guérin-Méneville, 1831". *biolib.cz*. 21 May 2020 அன்று பார்க்கப்பட்டது.

வெளி இணைப்புகள்
---------------

* வட அமெரிக்க *டிஸ்டெர்கஸ்* இனங்கள்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Acari|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**அக்காரினா** (Acarina அல்லது Acari ) என்பவை கணுக்காலிகள் தொகுதியைச் சேர்ந்த, சிலந்தி வகுப்பில் வகைப்படுத்தப்பட்டுள்ள உயிரின வரிசை ஆகும். இவ்வரிசையில் உண்ணிகளும் (ticks) சிற்றுண்ணிகளும் (mites) வகைப்படுத்தப்பட்டுள்ளன. இவற்றுள் பல விலங்குகள், தாவரங்கள் போன்றவற்றல் ஒட்டுண்ணிகளாக வாழ்கின்றன. நாய் உண்ணியை இதற்கு உதாரணமாகச் சொல்லலாம் சிரங்கை யுண்டாக்கும் சிரங்குண்ணியும்,கால்நடைகளுக்குச் செந்நீர்க் காய்ச்சலை (Red Water Fever) உண்டாக்கும் கால்நடையுண்ணியும் இவற்றில் அடங்கும். இவற்றில் 500000 சிறப்பினங்களுக்கு மேற்பட்ட சிற்றுண்ணிகளும் உண்ணிகளும் உலகெங்கும் வாழ்வதாகக் கணக்கிடப்பட்டுள்ளது.

பொதுப்பண்புகள்
--------------

இவற்றின் உடல் நீளம் 0.5 மி.மீட்டரிலிருந்து 30 மி.மீ வரை வேறுபடுகிறது. இளரிகளிலும் நிறைவுயிரிகளிலும் பொதுவாக 4 இணைக்கால்கள் உள்ளன. சில அக்காரிகளின் உடல்மேல் மயிர்களும் நுண்முட்டைகளும் உள்ளன. உண்ணிகளும், சிற்றுண்ணிகளும் உலகெங்கும் பல வகையான வாழிடங்களில் பெரும் எண்ணிக்கையில் வாழ்கின்றன. எவரெஸ்ட்சிகரத்தில் 5000மீ உயரம் வரையிலும், பசுபிக் பெருங்கடலில் 5200 மீட்டர் ஆழம் வரையிலும் காணப்படுகின்றன.

### அக்காரிகள் வாழ்க்கை முறை

அக்காரிகள் பொதுவாக 6 வளர்ச்சி நிலைகள் காணப்படுகின்றன.அவை

* முட்டை
* பின் முட்டை
* இளவுயிரி
* இளரி
* பின் இளரி
* நிறைவுயிரி

மேற்கோள்கள்
-----------

1. ↑   "அக்காரினா". *தமிழ்க் கலைக்களஞ்சியம்* (முதல்) **முதல்**. (1954). Ed. பெரியசாமி தூரன்.. சென்னை: தமிழ் வளர்சிக் கழகம். 5. அணுகப்பட்டது 16 மார்ச் 2019.

* அறிவியல் கலைக்களஞ்சியம்
**வயிற்றுப்போக்கு**, அல்லது **பேதி**, என்பது ஒரு நாளில் மூன்று அல்லது அதற்கு மேல் தளர்வாக அல்லது நீர்க்க  மலம் கழிப்பதாகும். இது வளரும் நாடுகளில் மரணத்திற்கான பொதுவாக காரணமாகவும் உலகளவில் குழந்தை இறப்பிற்கு இரண்டாவது மிகப்பெரும் காரணமாகவும் அமைந்துள்ளது. வயிற்றுப்போக்கினால் ஏற்படும் நீரிழப்பினால் நீர்ப்போக்கு மற்றும் மின் பகுபொருள் சமநிலை இழப்பு நேர்கின்றன. 2009 ஆம் ஆண்டில் வயிற்றுப்போக்கினால் இறந்த ஐந்து வயதுக்கு மேலானவர்களின் எண்ணிக்கை 1.1 மில்லியனாகவும் ஐந்து வயதிற்குக் குறைவானவர்களின் எண்ணிக்கை 1.5 மில்லியனாகவும்இருந்தது. இதற்கான தீர்வாக வாய்வழி கனிமக் கரைசலும் மற்றும் துத்தநாக உப்புக்களும் கொடுக்கப்பட்டு கடந்த 25 ஆண்டுகளில் 50 மில்லியன் குழந்தைகள் காப்பாற்றப்பட்டதாக மதிப்பிடப்படுகிறது.

வரைமுறை
-------

உலக சுகாதார அமைப்பு வரையறுத்துள்ளபடி ஒரு நாளில் மூன்று அல்லது அதற்கு மேலாக தளர்வாக அல்லது நீர்க்க மலம் கழிப்பது அல்லது ஒருவர் தமக்கு வழமையானதைவிடக் கூடுதலாக மலம் கழிப்பது *வயிற்றுப்போக்கு* எனப்படும்.

நோய் பரவு இயல்
--------------

Disability-adjusted life year for diarrhea per 100,000 inhabitants in 2004.
  no data
  < 500
  500-1000
  1000-1500
  1500-2000
  2000-2500
  2500-3000
  3000-3500
  3500-4000
  4000-4500
  4500-5000
  5000-6000
  > 6000

2004ஆம் ஆண்டில் உலகளவில் ஏறத்தாழ 2.5 பில்லியன் வயிற்றுப்போக்கு நோயாளிகள் பந்தியப்பட்டு அதில் ஐந்து அகவைக்கும் குறைவான 1.5 மில்லியன் குழந்தைகள் இறந்துள்ளனர். இவற்றில் பாதிக்கும் மேலானவர்கள் ஆப்பிரிக்கா மற்றும் தெற்காசியாவைச் சேர்ந்தவர்கள். இது இருபதாண்டுகளுக்கு முன்பிருந்த ஆண்டுக்கு 5 மில்லியன் இறப்பு வீதத்தை விடக் குறைந்துள்ளது. இந்த வயதினரிடையே இறப்புக்கு நுரையீரல் அழற்சிக்கு (17%) அடுத்து இரண்டாவது முக்கிய காரணமாக (16%) விளங்குகிறது.

மேற்கோள்கள்
-----------

1. 1 2 3 4 5 6 7  "whqlibdoc.who.int" (PDF). *உலக சுகாதார அமைப்பு*.
2. 1 2  "Diarrhoea". *World Health Organization*.
3. ↑  "Mortality and Burden of Disease Estimates for WHO Member States in 2004" (xls). *உலக சுகாதார அமைப்பு*.

வெளியிணைப்புகள்
---------------

* பயணிகள் வயிற்றுப்போக்கு
**அக்கானி பிணையம்** அல்லது **ஹக்கானி வலைச்சமூகம்** (Haqqani Network) ஆப்கானித்தானில் தலிபான்களுடன் ஒருங்கிணைந்து இயங்கும் ஓர் தனித்த தீவிரவாதக் குழு ஆகும். ஆப்கானித்தான் - பாக்கித்தான் எல்லையில் அமைந்துள்ள இந்த அக்கானி பிணையத்திற்கு மௌல்வி சலாலுதீன் அக்கானி தனது மகன் சிராஜுதீன் அக்கானியுடன் தலைமை யேற்றுள்ளார். அமெரிக்க படைத்துறை தலைவர்கள் கூற்றுப்படி இக்குழுவே "ஆப்கானித்தானில் மிகவும் மீண்டெழக்கூடிய எதிரிப் பிணையமாக" அறியப்படுகிறது. மேலும் ஆப்கானித்தானில் போர்நிமித்தம் குடிகொண்டுள்ள நேட்டோ மற்றும் ஐக்கிய அமெரிக்காவின் பன்னாட்டு பாதுகாப்பு துணைப்படைகளுக்கு மிகபெரும் அச்சுறுத்தலாக உள்ளது.

சில கவனிக்கத்தக்க அமெரிக்க அதிகாரிகள் பாக்கித்தான்|பாக்கித்தானின் சேவைகளிடை உளவுத்துறை (ஐஎஸ்ஐ) இந்தப் பிணையத்திற்குத் துணை நிற்பதாக குற்றம் சாட்டியுள்ளனர். பாக்கித்தான் தனக்கு அக்கானி பிணையத்துடன் எந்த தொடர்பும் இல்லையென்றும் ஆப்கானித்தானில் தனது மாற்றுப்படையாக பயன்படுத்தவில்லை என்றும் மறுத்துள்ளது. மேலும் இதன்காரணமாக அமெரிக்கப்படைகள் பாக்கித்தானில் உள்நுழைந்தால் பாக்கித்தான் பொறுத்துக்கொண்டிராது என்று பாக்கிதானிய உள்துறை அமைச்சர் எச்சரித்துள்ளார். இது போர் மையத்தை நகர்த்திட அமெரிக்கா செய்யும் "மனவழுத்தத் தந்திரங்கள்" என்று பாக்கித்தானின் உளவு அதிகாரியொருவர் கூறியுள்ளார்.

மேற்கோள்கள்
-----------

1. ↑  Gopal, Anand, "The most deadly US foe in Afghanistan", *Christian Science Monitor*, May 31, 2009.
2. ↑  Partlow, Joshua (27 May 2011). "Haqqani insurgent group proves resilient foe in Afghan war". The Washington Post. 2011-07-27 அன்று பார்க்கப்பட்டது.
3. ↑  
Carlotta Gall (2008-06-17). "Old-Line Taliban Commander Is Face of Rising Afghan Threat". The New York Times.. பார்த்த நாள்: 2009-02-10.
4. ↑  "Pakistan 'backed Haqqani attack on Kabul' - Mike Mullen". *BBC News*. 2011-09-22.. பார்த்த நாள்: 2011-09-22.
5. ↑  "Brittle relations: Islamabad ‘vehemently’ rejects US ‘proxy war’ claims". *Express Tribune*. 22 September 2011.. பார்த்த நாள்: 23 September 2011.

வெளியிணைப்புகள்
---------------

* Haqqani Network, GlobalSecurity.org
* Haqqani Network, Institute for the Study of War
* Sirajuddin Haqqani பரணிடப்பட்டது 2009-08-22 at the வந்தவழி இயந்திரம், Rewards for Justice Program
* Haqqanis: Growth of a militant network, *BBC News*, 14 September 2011
* Q&A: Who are the Haqqanis?, *Reuters*
* வார்ப்புரு:NYTtopic
**குறிஞ்சிவாணன்** (**பி. மாணிக்கம்**, தெமோதரை, பதுளை மாவட்டம், இலங்கை) குறிப்பிடத்தக்க ஈழத்துக் கவிஞர் ஆவார். 1963 இல் எழுதத் தொடங்கிய இவர் குறிஞ்சிவாணன் என்ற புனைபெயருடன் மாக்ணி, அக்கரைப்பாமா, சாகாமம் மணியன் போன்ற புனைபெயர்களிலும் கவிதைகள் எழுதியுள்ளார்.

வாழ்க்கைக் குறிப்பு
-------------------

மலையகத்தைப் பிறப்பிடமாகக் கொண்ட இவர் அக்கரைப்பற்றில் சிலகாலம் வாழ்ந்து தற்போது திருக்கோயில் பிரிவிலுள்ள சாகாமம் எனும் குடியேற்றக் கிராமத்தில் வசித்துவருகிறார்.

கவிதையுலகில்
------------

இவர் தனது 18 வது வயதில் 'வெற்றி நமதே' என்னும் தலைப்பில் வீரகேசரிக்கு தனது முதற்கவிதையை எழுதினார். தொடர்ந்து தினபதி, சிந்தாமணி, ராதா, சுதந்திரன், செய்தி போன்ற பத்திரிகைகளில் இவரது 100 க்கும் மேற்பட்ட கவிதைகள் பிரசுரமாகின. 1968 இல் 'கல்லச்சு இயந்திரம்' ஒன்றைத் தயாரித்து அதன்மூலம் 'மலைக்கீதம்' எனும் மெல்லிசைப் பாடல் தொகுதியொன்றை வெளியிட்டார். அடுத்து மலையக மக்களின் பிரச்சினைகளை மையமாகவைத்து 'தேனிசை' என்ற பாடல்தொகுப்பைப் பிரசுரித்தார். 1991 இல் ஐரோப்பிய நாடான பெர்லின் நகரில் அமரர் 'நடேசையர்' நினைவாக நடைபெற்ற தமிழ் இலக்கிய மகாநாட்டில் இவரது 50 கவிதைகள் பார்வைக்கு வைக்கப்பட்டன. இவர் அக்கரை மாணிக்கம், அமரர். கவிஞர் க.வடிவேல் கல்முனைப்பூபால், சி. கனகசூரியம் போன்றோருடன் கவியரங்குகளில் பங்குகொண்டு சிறந்த கவிதைகள் பாடியுள்ளார். 1996 இல் திருக்கோவிலில் நடைபெற்ற சாகித்திய விழாவில் எழுத்தாளர் 'அன்புமணி' அவர்களால் பொன்னாடை போர்த்திக் கௌரவிக்கப்பட்டார். 1998 இல் வெளியான 'இன்னும் விடியவில்லை' எனும் மரபுக் கவிதைத் தொகுதியில் இவரது கவிதைகளும் இடம்பெற்றுள்ளன. இன்றும் எழுதிக் கொண்டிருக்கிறார்.

வெளிவந்த நூல்கள்
----------------

* மலைக்கீதம் (1968, மெல்லிசைப் பாடல் தொகுப்பு)
* தேனிசை (பாடல்தொகுப்பு - மலையக மக்களின் பிரச்சினைகளை மையமாகவைத்து )
* துயரம் சுமக்கும் தோழர்களாய் (2011, கவிதைத்தொகுப்பு)

விருதுகள்
---------

* புலவர்மணி ஆ. மு. சரீபுத்தீன் தமிழியல் விருது (ரூபாய் 10,000 பணத்துடன்) - *துயரம் சுமக்கும் தோழர்களாய்* கவிதைத்தொகுப்புக்கு

வெளி இணைப்புகள்
---------------

* கவிஞர் குறிஞ்சிவாணன் பரணிடப்பட்டது 2015-03-03 at the வந்தவழி இயந்திரம்

மேற்சான்றுகள்
-------------

1. ↑
பிரித்திவிராசு சௌகானின் சிலை
**இரண்டாம் தாரைன் போர்** என்பது, கிபி 1192 ஆம் ஆண்டில், ஆப்கானிய ஆக்கிரமிப்பாளரான கோரி முகமதின் படைகளுக்கும், இராசபுத்திர சௌகான் மரபைச் சேர்ந்த பிரித்திவிராசு சௌகானின் படைகளுக்கும் இடையில், தாரைன் என்னும் நகரில் இடம்பெற்ற போரைக் குறிக்கும். "தாராவோரி" எனவும் அழைக்கப்படும் தாரைன் நகரம் இந்தியாவின் இன்றைய அரியானா மாநிலத்தில் குருச்சேத்திர மாவட்டம், தானேசருக்கு அண்மையில் அமைந்துள்ளது.

பின்னணி
-------

கிபி 1191 ஆம் ஆண்டில் இதேயிடத்தில் இடம்பெற்ற போரில், பிரித்திவிராசின் படைகள் முகம்மத் கோரியின் படைகளைத் தோற்கடித்தன. எனினும், தொடர்ந்து பல வெற்றிகளைச் சந்தித்த சுல்தான் கோரி இத்துடன் விட்டுவிடுவதாக இல்லை.

1192 ஆம் ஆண்டில் 120,000 பேர் கொண்ட பெரும் படையொன்றைத் திரட்டிக் கொண்டு முகம்மத் கோரி இந்தியாவை நோக்கி வந்தார். லாகூரை அடைந்ததும், அங்கிருந்து தூதுவன் ஒருவனை பிரித்திவிராசிடம் அனுப்பி அவரைத் தனக்கு அடங்கிவிடுமாறு பணித்தார். ஆனால், பிரித்திவிராசு அதற்கு இணங்கவில்லை. தொடர்ந்து பிரித்திவிராசு ராசபுத்திரத் தலைவர்களுக்கு வேண்டுகோளொன்றை விடுத்தார். அதில் அவர்களை ஆக்கிரமிப்பாளருக்கு எதிராக ஒன்றுபடுமாறு அவர்களை வேண்டிக்கொண்டார். 150 இராசபுத்திரத் தலைவர்கள் அவருக்கு உதவ முன்வந்தனர்.

பிரித்திவிராசும் பெரிய படையொன்றைத் திரட்டினார். அதில் பெருமளவு யானைப்படைகள் அடங்கியிருந்தன. பிரித்திவிராசு படை நடத்திக்கொண்டு தாரைன் நகரை நோக்கிச் சென்றார். சுல்தான் கோரி, பிரித்திவிராசை இசுலாம் மதத்தில் சேருமாறும் அல்லது தோல்வியைச் சந்திக்கவேண்டி வரும் என்றும் கெடு விதித்தார். அதற்கு இணங்காத பிரித்திவிராசு, சமாதானம் செய்துகொள்வதற்கு உடன்பட்டார். ஆனால், சுல்தான் கோரி போரிட முடிவெடுத்தார்.

போர்
----

கோரி தனது படைகளை ஐந்தாகப் பிரித்துக்கொண்டு இராசபுத்திரப் படைகளைத் தாக்கினார். அதிகாலைப் பொழுதில், வில்லேந்திய வீரர்கள் அலையலையாக வந்து ராசபுத்திரப் படைகளைத் தாக்கினர். ஆனால் பிரிதிவிராசின் யானைப்படைகள் முன்னேறியபோது அவர்கள் பின்வாங்கினர். மாலையில், சுல்தான் கோரி தனது ஆயுதம் தாங்கிய குதிரைப்படையினரை இராசபுத்திரப் படைக்கு நடுவில் செலுத்தினான். இதனால் இராசபுத்திரப் படைகள் நிலைகுலைந்தன. கோரியின் நான்கு படைப்பிரிவுகள் போரில் ஈடுபட்டு பிரித்திவிராசின் படைகளை நாற்புறமும் தாக்கியபோது ஒருபிரிவு அவசரத் தேவைகளுக்காக ஒதுங்கியிருந்தது. பிரித்திவிராசின் தளபதி காண்டே ராவ் கொல்லப்பட்டார். பிரித்திவிராசின் உற்சாகமும் இத் தோல்விகளால் குறைந்து வந்தது. அவர் தனது யானையை விட்டுவிட்டுப் போர்க்களத்தில் இருந்து பின்வாங்கினார். இராசபுத்திரப் படைகளும் தலைவர்களுக்குக் கட்டுப்படாது பின்வாங்கி ஓடின.

பின் நிகழ்வுகள்
---------------

இராசபுத்திர இராச்சியங்களான சரசுவதி, சமானா, கோரம், ஆன்சி என்பன மிக இலகுவாக சுல்தான் கோரியின் படைகளால் கைப்பற்றப்பட்டன. எவ்வித எதிர்ப்பும் இன்றி முசுலிம் படைகள் பிரித்திவிராசின் தலைநகரான அஜ்மேரை நோக்கிச் சென்றன. அங்கே பிரிதிவிராசு பிடிபட்டார். அவரை ஆப்கானிசுத்தானுக்குக் கொண்டு சென்ற சுல்தான் கோரி தண்டனையாக அவரது கண்களைக் குருடாக்கியதாகச் சொல்லப்படுகிறது.

இதனையும் காண்க
--------------

* முதல் தாரைன் போர்

மேற்கோள்கள்
-----------
மூன்று வெவ்வேறு பார்முலா 1 காலகட்டங்களில் பயன்படுத்தப்பட்ட மூன்று வெவ்வேறுவித முன்னிறக்கை வடிவமைப்புகள், இவையனுத்துமே தானுந்துகளின் முன்பக்கத்தில் கீழ்முகவிசையை ஏற்படுத்த வடிவமைக்கப்பட்டன. *மேலிருந்து கீழ்:* ஃபெராரி 312 (1979), லோடசு 79 (1978), மெக்லாரன் எம்பி4-10 (1995)
**கீழ்முகவிசை** என்பது ஒரு தானுந்தின் காற்றியக்க அமைப்புகளால் ஏற்படுத்தப்படும் கீழ்நோக்கிய விசையாகும். வளைவுகளில் செல்லும்போது ஒரு தானுந்தின் வேகத்தை அதிகரிப்பதே இதன் பணியாகும் - அதாவது கீழ்நோக்கி செங்குத்தாக செயல்படும் விசையால் டயர்களுக்கும் சாலைக்குமான பிடிப்பு அதிகரிக்கிறது, எனவே தானுந்து சாதாரணமாக செல்லக்கூடிய வேகத்தைவிட அதிக வேகத்தில் வளைவில் செல்லமுடிகிறது.

மேலும் பார்க்க
--------------

* ஏற்றம்
* பெர்னூலி தத்துவம்
* காற்றுச்சுரங்கம்

புத்தகம்
--------

*Competition Car Downforce: A Practical Handbook* by Simon McBeath (2nd edition), SAE International 2000 ISBN 1-85960-662-8

வெளியிணைப்பு
------------

* Aerodynamics In Car Racing-பந்தயத் தானுந்துகளில் காற்றியக்கவியல் பரணிடப்பட்டது 2009-12-06 at the வந்தவழி இயந்திரம்
**அக்கி ரொட்டி** (கன்னடம்: ಅಕ್ಕಿ ರೊಟ್ಟಿ) இந்தியாவின், கர்நாடகத்தின் தனித்துவமான அரிசி சார்ந்த காலை உணவு ஆகும். *அக்கி ரொட்டி* என்ற கன்னடச் சொல்லின் பொருள் "அரிசி ரொட்டி" என்பதாகும். அரிசி மாவில் உப்பையும், நீரையும் கலந்து மென்மையாகும்வரை நன்றாகப் பிசையப்படுகிறது. வெங்காயம், கேரட், நறுக்கப்பட்ட வெந்தய இலைகள், நறுக்கப்பட்ட கொத்தமல்லித் தழை, சீரகம், எள் ஆகியவற்றைத் தேவைப்பட்டால் மாவைப் பிசையும்போது சேர்க்கலாம். எண்ணெய் தடவப்பட்ட ஒரு தோசைக் கல்லில் மாவை இட்டுக் கைகளால் அழுத்தி மெல்லிய ரொட்டியாகத் தட்டவேண்டும். சிறிய அளவு எண்ணெயை ரொட்டி முழுவதும் தடவி, ரொட்டியை பொன்நிறமாகும்வரை வேகவைக்கப்படுகிறது. இப்போது அக்கி ரொட்டி சூடாக பரிமாறப்படுகிறது, சட்னியை தொட்டுக்கொண்டு சாப்பிடலாம். அக்கி ரொட்டியானது வெண்ணெய் அல்லது நெய் ஆகியவற்றைச் சேர்த்தும் செய்யலாம். இரவில் மிச்சமாகும் சோற்றையும் அதற்கு இணையாக அரிசி மாவையும் சேர்த்து அரைத்துக் கொண்டு அதில் தேவையான அளவு உப்பு, தண்ணீர் சேர்த்துப் பிசைந்து தோசைக்கல்லில் இட்டு ஒரு பக்கம் சுட்ட பின்னர் அந்த ரொட்டியை எடுத்து இடுக்கியின் துணையுடன் அப்படியே அடுப்பில் உள்ள தீயில் வாட்டி வேகவைத்தும் வேறுமுறையில் செய்து பரிமாறுவார்கள்.

இதையும் காண்க
-------------

* ராகி ரொட்டி
**இரண்டாம் தமிழ் சங்கம்**

இடைச்சங்கம் அல்லது இரண்டாம் சங்கம். கி.மு. 3000 முதல் 1500 வரை
முதல் சங்கமிருந்த தென்மதுரை அழிந்து போகவே மீண்டும் சங்கத்தை உருவாக்க எண்ணிய "பாண்டிய மன்னம் கடுங்கோன்" என்பவன் கபாடபுரத்தை அமைத்து அதில் இடைச்சங்கத்தை நிறுவி தமிழ் மொழியைப் போற்றி வளர்த்தான். இச்சங்கம் சுமார் கி.மு. 3000 முதல் கி.மு 1500 வரை ஏறக்குறைய 1500 ஆண்டுகள் நிலை பெற்றிருந்தது. இச்சங்கத்தில் அவைப் புலவர்களாக தொல்காப்பியர், கீரந்தையர் போன்ற பெரும் புலவர்களும் வீற்றிருந்தனர். இவர்களுக்கு அகத்தியம், மாதிரி நூலாகத் துணைபுரிந்தது. வால்மீகி ராமாயணம், வியாச பாரதம் போன்றவைகளின் வாயிலாக கபாடபுரத்தைப் பற்றிய பல செய்திகளை அறிய முடிகிறது. மேலும் கபாடபுரம் பாண்டியனின் தலைநகரமாக மட்டுமல்லாமல் ஒரு சிறந்த துறைமுகமாகவும் திழ்ந்தது.
"இவ்வகை யரசிற் கவியரங்கேறினார்
ஐவகையரசர் ஆயிடைச் சங்கம்
விண்ணகம் பரவும் மேதகுகீர்த்திக்
கண்ணகல் பரப்பிற் கபாட புரமென்"
என்ற பழைய அகவற்பாவும் கபாடபுரத்தில் இடைச்சங்கம் இருந்த செய்தியை சுட்டிக் காட்டுகிறது.

**ஆதாரங்கள்:**

இந்த சங்கம் இருந்தமைக்கு ஆதாரங்கள், வால்மீகி ராமாயணத்தின் கிஷ்கிந்தா காண்டத்தில் குறிப்பிடப்பட்டுள்ளது. அர்த்தசாத்திரம் நூலில் கௌடில்ய மகரிஷியும் இதை பற்றி எழுதி உள்ளார். இச் சங்கம் மூன்றாம் கடற்கோளால் அழிந்தது. தொல்க்காப்பியத்தை தவிர ஏனைய நூல்கள் அனைத்தும் அழிந்தன.